****

**VILNIAUS GEDIMINO TECHNIKOS UNIVERSITETAS**

**Viešoji įstaiga, Saulėtekio al. 11, 10223 Vilnius,  
tel.: +370 5274 5000, +370 5274 5030, el. p.**[vilniustech@vilniustech.lt](mailto:vilniustech@vilniustech.lt)

**Duomenys kaupiami ir saugomi Juridinių asmenų registre, kodas 111950243,  
PVM mokėtojo kodas LT119502413**

PATVIRTINTA

Viešojo pirkimo komisijos 2025 m. gruodžio \_ d. posėdžio protokolu Nr.1

**MAŽOS VERTĖS VIEŠOJO PIRKIMO**

**„MIKRODUMBLIŲ ATRANKOS IR AUGINIMO PASLAUGOS“**

**SKELBIAMOS APKLAUSOS SPECIALIOSIOS SĄLYGOS**

TURINYS

[1. Bendra informacija 3](#_Toc137194947)

[2. Pirkimo objektas 3](#_Toc137194948)

[3. Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai](#_Toc137194949) 3

[4. Reikalavimai, susiję su nacionaliniu saugumu 4](#_Toc137194950)

[5. Specialieji reikalavimai pasiūlymų rengimui ir pateikimui 4](#_Toc137194951)

[6. Pasiūlymo galiojimo užtikrinimas 5](#_Toc137194952)

[7. Pasiūlymų vertinimas 5](#_Toc137194953)

[8. Sutarties sudarymas 5](#_Toc137194954)

[9. Kitos sąlygos 5](#_Toc137194955)

**Pridedami priedai (atskirais dokumentais):**

**1 priedas.** Terminai

**2 priedas.** Techninė specifikacija

**3 priedas.** Tiekėjų pašalinimo pagrindai

**4 priedas.** Pasiūlymo forma

**5 priedas.** Sutarties projektas

# Bendra informacija

1.1. Perkančioji organizacija – VšĮ, Vilniaus Gedimino technikos universitetas (toliau – perkančioji organizacija), juridinio asmens kodas 111950243, adresas Saulėtekio al. 11, LT-10223 Vilnius, Lietuva. Perkančioji organizacija yra PVM mokėtoja.

* 1. Pirkimas neatliekamas naudojantis centralizuotų pirkimų katalogu, nes CPO kataloge tokių darbų nėra.

1.3. Pirkimo Komisija yra sudaroma.

1.4.Šiame pirkime taikomi aplinkos apsaugos reikalavimai.Aplinkos apsaugos reikalavimai nustatyti pagal Aplinkos apsaugos kriterijų taikymo, vykdant žaliuosius pirkimus, tvarkos aprašo (patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) 4.4.4 p.

Šios paslaugos nėra aprašo produktų sąraše, bet perkamai paslaugai Perkančioji savarankiškai nustato šiuos aplinkosauginius reikalavimus vadovaudamasi 4.4.4. punkte išvardintais aplinkosauginiais principais:

1)mažinti popieriaus naudojimą – visus dokumentus teikti elektroniniu būdu.

2)paslaugai teikti sunaudoti mažiau gamtos išteklių – susitikimus vykdyti nuotoliniu būdu, jei jie vyks gyvai į susitikimus važiuoti efektyvesniu, gamtinius išteklius tausojančiu transportu.

3)paslaugas teikti neteršiant aplinkos, nekeliant pavojus sveikatai - skatinti veiklą ir procesus paisančią natūralių sistemų atsigavimo ciklus, gamtinių sistemų atkūrimą, skatinti energijos išgavimą iš atsinaujinančių išteklių.

4) perkama paslauga kurti naują procesą siekiant daryti kuo mažesnį neigiamą poveikį aplinkai, klimato kaitai.

1.5. Pirkimas bus finansuojamas iš projekto „Misijomis grįstų mokslo ir inovacijų programų įgyvendinimas“ Nr. 02-002-P-0001 Ekonomikos gaivinimo ir atsparumo didinimo plano „Naujos kartos Lietuva“ pažangos priemonė Nr. 05-001-01-05-06/12-001-01-03-01 „Įgyvendinti misijomis grįstas mokslo ir inovacijų programas“.

Vadovaujantis Lietuvos Respublikos finansų ministro 2022 m. birželio 22 d. įsakymo Nr. 1K-237 patvirtintų Projektų administravimo ir finansavimo taisyklių“ 308.6 punktu, netinkamomis finansuoti išlaidomis laikomos išlaidos, patirtos iš projekto vykdytojo, partnerio arba JP [jungtinio projekto] projekto vykdytojo įsigyjant prekes, paslaugas (įskaitant trumpalaikio ir ilgalaikio turto, taip pat nekilnojamojo turto nuomą) ar darbus. Atsižvelgus į minėto teisės akto nuostatas, pirkimo sutartis bus sudaryta tik įvertinus, ar lėšos bus laikomos tinkamomis finansuoti.

1.5.1.Vadovaujantis 2022 m. birželio 22 d. LR finansų ministro įsakymu Nr. 1K-237 patvirtintų projektų administravimo ir finansavimo taisyklių 308.6 p. [Dėl 2021-2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano "Naujos kartos Lietuva" įgyvendinimo](file:///\\10.22.0.143\group\Pirkimai\2025_Agnės%20pirkimai\5.%20SAK_Universali%20bandymų%20mašina\Dėl%202021-2027%20metų%20Europos%20Sąjungos%20fondų%20investicijų%20programos%20ir%20Ekonomikos%20gaivinimo%20ir%20atsparumo%20didinimo%20plano%20%22Naujos%20kartos%20Lietuva%22%20įgyvendinimo) bei 2024 m. spalio 20 d. VšĮ Centrinės projektų valdymo agentūros direktoriaus  įsakymu Nr. 2024/8-467 patvirtintomis Rekomendacijomis dėl projektų išlaidų atitikties Europos Sąjungos fondų reikalavimams, gavus pasiūlymus iš **“Misijomis grįstų mokslo ir inovacijų programų įgyvendinimas“** Nr.02-002-P-0001 projekto partnerių, paslaugų įsigijimo išlaidos, bus pripažintos netinkamomis finansuoti,  **pasiūlymai gauti iš projekto partnerių** (*Kauno technologijos universitetas, Vilniaus universitetas, UAB Caszyme, Valstybinis mokslinių tyrimų institutas Fizinių ir technologijos mokslų centras, UAB „Femtika“, VšĮ Vilniaus universiteto ligoninė Santaros klinikos, UAB „Biomapas“, UAB „Vugene“, UAB Droplet Genomic, Saulėtekio slėnio mokslo ir technologijų parkas, Lietuvos inovacijų centras, Lietuvos pramonininkų konfederacija, Kauno mokslo ir technologijų parkas, UAB „SG dujos Auto“, UAB Ekobazė, AB Kelių priežiūra, UAB „Provectus redivivus“, UAB „3D Creative”, UAB „Arginta“, UAB „Nanoversa“, UAB „Soli Tek R&D“, Mykolo Romerio universitetas, UAB „Devslate Group“, Asociacija INFOBALT, UAB „Novian pro“, UAB „Getweb“, UAB „Acrux cyber services“, UAB „Advisense“, Baltijos pažangių technologijų institutas, UAB „NRD CS“, VšĮ Lietuvos kibernetinių nusikaltimų kompetencijų ir tyrimų centras, UAB „Baltic Amadeus“*) **nebus vertinami ir bus atmesti**.

1.6. Bendrosios pirkimo sąlygos yra neatskiriama šių pirkimo sąlygų dalis.

# Pirkimo objektas

* 1. Perkančioji organizacija numato įsigyti **Mikrodumblių atrankos ir auginimo paslaugas.**Reikalavimai pirkimo objektui nustatyti specialiųjų pirkimo sąlygų 2 priede.

2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 2 priede.

2.3. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.

# Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai

* 1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede.
  2. Tiekėjams nenustatomi kvalifikacijos reikalavimai,
  3. Tiekėjams **nenustatomi** reikalavimai dėl kokybės vadybos ir aplinkos apsaugos vadybos sistemos standartų laikymosi.
  4. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
  5. Tiekėjas teikdamas pasiūlymą neturi pateikti EBVPD, tačiau savo pasiūlyme tiekėjas deklaruoja dėl nustatyto pašalinimo pagrindo. Jei perkančioji organizacija neturi pagrįstų abejonių dėl tiekėjo patikimumo, pažymų, patvirtinančių Viešųjų pirkimų įstatymo 46 straipsnyje nurodytų tiekėjo pašalinimo pagrindų nebuvimą, pateikti neprašoma, užtenka pateiktos informacijos pasiūlyme.

3.5. Neatsižvelgiant į tai, ar toks pašalinimo pagrindas numatytas vykdomo pirkimo dokumentuose, perkančioji organizacija, įvertinusi, kad tiekėjo pašalinimas iš pirkimo procedūros proporcingas vertinamam tiekėjo elgesiui, gali pašalinti tiekėją iš pirkimo procedūros:

3.5.1. jeigu jis su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų;

3.5.2. jeigu tiekėjas pirkimo metu pateko į interesų konflikto situaciją, kaip apibrėžta Viešųjų pirkimų įstatymo 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų Viešųjų pirkimų įstatymo nuostatoms;

3.5.3. jeigu tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis.

# 4.Reikalavimai, susiję su nacionaliniu saugumu

4.1. Perkančioji organizacija netaiko nuostatų, susijusių su nacionaliniu saugumu.

# 5.Specialieji reikalavimai pasiūlymų rengimui ir pateikimui

**5.1.CVP IS pasiūlymo lango eilutėje „Prisegti dokumentus“ pateikiamas:**

5.1.1. tiekėjo pasirašytas pasiūlymas, parengtas pagal specialiųjų pirkimo sąlygų 4 priede pateiktą pasiūlymo formą;

5.1.2.dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;

5.1.3.jungtinės veiklos sutartis, jei pasiūlymą pateikia tiekėjų grupė;

5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:

5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;

5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).

5.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne lietuvių kalba, turi būti pateiktas tikslus vertimas į lietuvių kalbą.

5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.

5.5. Bendra pasiūlymo kaina (sąnaudos) su PVM turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio.

5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# 6. Pasiūlymo galiojimo užtikrinimas

6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

6.2. Pasiūlymas turi galioti ne trumpiau kaip 90 (devyniasdešimt) dienų nuo pasiūlymų pateikimo galutinio termino pabaigos. Perkančioji organizacija gali prašyti dalyvius pratęsti pasiūlymo galiojimo laiką iki konkrečiai nurodytos datos.

# Pasiūlymų vertinimas

7.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 4 priede.

7.2. Laimėjusiu bus nustatytas pasiūlymas, kuris atitinka VPĮ 45 str. 1 d. nustatytas sąlygas. Laimėtoju galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. **Ekonomiškai naudingiausias pasiūlymas yra tas pasiūlymas, kurio kaina yra mažiausia.**

7.3.**Perkančioji organizacija vertins tik galimo laimėtojo pasiūlymą.**

7.4. Jei įvertinus galimo laimėtojo pasiūlymą paaiškėja, kad jis negali būti pripažintas laimėtoju, jo pasiūlymas atmetamas ir toliau tikrinamas pasiūlymas, **kuris galėtų būti antras pagal ekonominį pasiūlymo naudingumą.**

7.5. Į pasiūlymų eilę traukiami visi, išskyrus atmesti, pasiūlymai, **pažymint, kurie pasiūlymai nebuvo įvertinti.**

7.6. Tiekėjo pateikta informacija patikslinama, papildoma arba paaiškinama pagal Viešųjų pirkimų įstatymo 45 straipsnio 3 dalyje nustatytus reikalavimus ir vadovaujantis pagrindiniais pirkimų principais

7.7. Šiame pirkime nebus deramasi siekint geriausio pirkimo dokumentuose nurodytus perkančiosios organizacijos poreikius atitinkančio rezultato.

7.8*.* perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad pasiūlymas, vadovaujantis jam nustatytais reikalavimais, turi būti atmetamas.

7.9. Jeipriimamas sprendimas nesudaryti pirkimo sutarties arba pradėti pirkimą iš naujo – dalyviai apie tai informuojami, nurodant tokio sprendimo priežastis

7.10. Jeigu pasiūlymą pateikė tik vienas tiekėjas arba įvertinus pasiūlymus liko tik vienas tiekėjas, pasiūlymų eilė nenustatoma ir tas pasiūlymas laikomas laimėjusiu, jeigu atitiks pirkimo dokumentų reikalavimus.

7.11. Dalyviai ne vėliau kaip per 3 darbo dienas nuo sprendimo priėmimo raštu informuojami apie procedūros rezultatus, vadovaujantis Viešųjų pirkimų įstatymo 58 straipsnio 1 dalies reikalavimais.

7.12.Tiekėjas, kurio pasiūlymas nustatytas laimėjęs, kviečiamas sudaryti pirkimo sutarties.

**7.13. Perkančioji organizacija atmes tiekėjo pasiūlymą iš karto, jeigu jis bus gautas iš projekto partnerių paminėtų 1.5.1. punkte.**

# 8. Sutarties sudarymas

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos specialiųjų pirkimo sąlygų 5 priede.

# 9. Kitos sąlygos

* 1. Perkančioji organizacija nerengs susitikimo su tiekėjais dėl pirkimo objekto apžiūros.